CELEX: 62012CN0093
Language: et
Date: 2012-02-21 00:00:00
Title: Kohtuasi C-93/12: Eelotsusetaotlus, mille on esitanud Administrativen sad Sofia-grad (Bulgaaria) 21. veebruaril 2012 — ET Agrokonsulting-04-Velko Stoyanov versus Izpalnitelen direktor na Darzhaven fond „Zemedelie” — Razplashtatelna agentsia

5.5.2012   
            
            
               ET
            
            
               Euroopa Liidu Teataja
            
            
               C 133/19
            
         Eelotsusetaotlus, mille on esitanud Administrativen sad Sofia-grad (Bulgaaria) 21. veebruaril 2012 — ET Agrokonsulting-04-Velko Stoyanov versus Izpalnitelen direktor na Darzhaven fond „Zemedelie” — Razplashtatelna agentsia
   (Kohtuasi C-93/12)
   2012/C 133/34
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kaebuse esitaja: ET Agrokonsulting-04-Velko Stoyanov
   
      Vastustaja: Izpalnitelen direktor na Darzhaven fond „Zemedelie” — Razplashtatelna agentsia
   
      Eelotsuse küsimused
   
   
               1.
            
            
               Kas Euroopa Liidu [Kohtu] praktikas väljatöötatud tõhususe põhimõtet ja Euroopa Liidu põhiõiguste harta artiklis 47 sisalduvat tõhusa kohtuliku kaitse põhimõtet tuleb tõlgendada nii, et need välistavad sellise siseriikliku menetlusõiguse normi kohaldamise nagu haldusmenetluse seaduse artikli 133 lõige 1, mille kohaselt määratakse Euroopa Liidu ühise põllumajanduspoliitika rakendamisel tekkivate haldusvaidluste kohtualluvus üksnes vaidlustatud haldusakti andnud haldusasutuse asukoha järgi, kui arvestada, et see säte ei võta arvesse kinnisasja asukohta ja kohtusse pöördunud isiku elukohta?
            
         
               2.
            
            
               Kas Euroopa Liidu Kohtu praktikas väljatöötatud võrdväärsuse põhimõtet tuleb tõlgendada nii, et see välistab sellise siseriikliku menetlusõiguse normi kohaldamise nagu haldusmenetluse seadustiku artikli 133 lõige 1, mille kohaselt määratakse Euroopa Liidu ühise põllumajanduspoliitika rakendamisel tekkivate haldusvaidluste kohtualluvus üksnes vaidlustatud haldusakti andnud haldusasutuse asukoha järgi, kui võtta arvesse haldusmenetluse seaduse muutmise ja täiendamise seaduse ülemineku- ja lõppsätete § 19 (mis sätestab siseriiklike põllumajandusmaad puudutavate haldusvaidluste kohtualluvuse)?